Λάρνακα, 23/01/2025

**Η Lidl ενισχύει τη διεθνή δέσμευσή της για τη συνειδητή διατροφή μαζί με το WWF**

**Η Lidl ενισχύει τη δέσμευσή της για συνειδητή διατροφή εναρμονίζοντας περαιτέρω τη γκάμα των προϊόντων της με την Δίαιτα Πλανητικής Υγείας Planetary Health Diet (PHD)1 έως το 2050. Μέχρι το 2030, η Lidl θα αυξήσει το ποσοστό των φυτικών τροφίμων που πωλούνται, όπως φυτικές πηγές πρωτεΐνης, δημητριακά ολικής αλέσεως, φρούτα και λαχανικά, κατά 20% σε σύγκριση με το 2022.** **Ως η πρώτη εταιρεία λιανικού εμπορίου που εφάρμοσε τη μεθοδολογία του WWF και στις 31 χώρες με καταστήματα Lidl, η Lidl προσφέρει διαφάνεια στις προτάσεις της σε όλες τις ομάδες τροφίμων, δίνοντας στους πελάτες τη δυνατότητα να κάνουν περιβαλλοντικά συνειδητοποιημένες και πιο υγιεινές επιλογές.**

Για να αντιμετωπίσουμε παγκόσμιες προκλήσεις, όπως η κλιματική αλλαγή, η απώλεια βιοποικιλότητας και οι ασθένειες που σχετίζονται με τη διατροφή, πρέπει να μεταμορφώσουμε το διατροφικό μας σύστημα2. Αναγνωρίζοντας αυτά τα επείγοντα ζητήματα και την ευθύνη της, η Lidl συμβάλλει σε έναν παγκόσμιο μετασχηματισμό του συστήματος τροφίμων θέτοντας φιλόδοξους στόχους σε όλη την αλυσίδα αξίας της. Οι πελάτες διατηρούν την ελευθερία επιλογής, αλλά μπορούν να λαμβάνουν πιο βιώσιμες αποφάσεις αγοράς ευκολότερα. Για να το πετύχει αυτό, η Lidl, με την υποστήριξη της τεχνογνωσίας του WWF, αυξάνει τη φιλοδοξία της στρατηγικής Conscious Nutrition, σε όλες τις 31 χώρες Lidl με καταστήματα. Η Lidl εντείνει την τρέχουσα φιλοδοξία της για φυτικές πρωτεΐνες και θέτει φιλόδοξους στόχους και στις τρεις κατηγορίες3 προαγωγής της υγείας της PHD.

**Η συνειδητή διατροφή ως μοχλός για την προστασία της υγείας και του περιβάλλοντος**

Ο **Martin Brandenburger**, **CEO & Πρόεδρος Διοίκησης της Lidl Κύπρου** εξηγεί: *«Για να διατραφεί ένας αυξανόμενος παγκόσμιος πληθυσμός με υγιή τρόπο εντός των πλανητικών ορίων, το κλειδί είναι ένας παγκόσμιος μετασχηματισμός του συστήματος τροφίμων. Η Lidl έχει δεσμευτεί να συμβάλει σε αυτόν τον στόχο εδώ και χρόνια βασισμένη στην επιστημονική λογική της Planetary Health Diet. Με το WWF ως έμπειρο συνεργάτη στο πλευρό μας, θέλουμε να έχουμε ακόμη μεγαλύτερο αντίκτυπο στο μέλλον και να προσφέρουμε στους πελάτες μας μια διαρκώς αυξανόμενη γκάμα επιλογών από υγιεινές, πιο βιώσιμες εναλλακτικές στη συνηθισμένη χαμηλή Lidl τιμή.»*

Η **Mariella Meyer του WWF Switzerland,** προσθέτει: *«Καλωσορίζουμε την ευθυγράμμιση της Lidl με την Planetary Health Diet και τη χρήση της Μεθοδολογίας4 του WWF Planet-Based Diets για εταιρίες λιανικού εμπορίου. Αυτό είναι ένα κρίσιμο βήμα για το μετασχηματισμό του συστήματος τροφίμων, ο οποίος είναι ο νούμερο ένα παράγοντας της απώλειας της άγριας ζωής και της φύσης. Εστιάζοντας σε περισσότερες επιλογές φυτικής προέλευσης, η Lidl δίνει προτεραιότητα τόσο στην υγεία του ανθρώπου, όσο και του πλανήτη. Ελπίζουμε ότι αυτό θα εμπνεύσει και άλλες εταιρίες λιανικού εμπορίου να ακολουθήσουν το παράδειγμά της Lidl και να επικεντρωθούν περισσότερο σε επιλογές φυτικής προέλευσης σε σύγκριση με τις επιλογές ζωικής προέλευσης.»*

**Φιλόδοξοι στόχοι για φυτικές πηγές πρωτεϊνών και δημητριακά ολικής αλέσεως**

Ο διεθνής στόχος της αύξησης του ποσοστού των τροφίμων φυτικής προέλευσης που πωλούνται κατά 20% έως το 2030 αποτελεί μέρος της ολιστικής στρατηγικής ΕΚΕ και της διατροφικής προσέγγισης της Lidl. Αυτό θα επιτευχθεί με στοχευμένες παρεμβάσεις στις κατηγορίες των πηγών πρωτεΐνης, των δημητριακών ολικής αλέσεως και των φρούτων και λαχανικών. Από το 2025, η Lidl θα υποβάλλει ετήσια έκθεση σχετικά με την πρόοδό της, δημοσιοποιώντας τα δεδομένα. Η εταιρεία λιανικού εμπορίου τροφίμων ακολουθεί τη μεθοδολογία του WWF για την προώθηση της συνειδητής και υγιεινής διατροφής.

* Πηγές πρωτεϊνών: Από το 2022, η Lidl υπολογίζει και αναλύει την «αναλογία της πρωτεΐνης», η οποία μετρά την αναλογία των πηγών πρωτεΐνης φυτικής προέλευσης σε σύγκριση με τις πηγές ζωικής πρωτεΐνης στη γκάμα προϊόντων της. Η Lidl Κύπρου στοχεύει να αυξήσει το μερίδιο των πηγών πρωτεΐνης φυτικής προέλευσης σε 20% έως το 2030. Αυτό περιλαμβάνει όσπρια, ξηρούς καρπούς, σπόρους και εναλλακτικές επιλογές vegan αντί του κρέατος, των αυγών και των ψαριών. Ξεκινώντας από το 2023, η Lidl Κύπρου θα δημοσιοποιεί την αναλογία πρωτεΐνης ετησίως για να διασφαλίσει τη διαφάνεια. Επιπλέον, η Lidl συνεχίζει να βελτιώνει την υψηλή ευημερία των ζώων για τα προϊόντα κρέατος που συνεχίζει να προσφέρει.
* Δημητριακά ολικής αλέσεως: Οι διαιτητικές ίνες είναι απαραίτητες για μια μακρά και υγιή ζωή5. Έως το 2030, η Lidl Κύπρου στοχεύει να αυξήσει το ποσοστό των δημητριακών ολικής αλέσεως στα προϊόντα της σε 10 % (με βάση το 2023). Η Lidl θα προσφέρει επίσης τουλάχιστον μία επιλογή δημητριακών ολικής αλέσεως σε όλες τις σχετικές κατηγορίες προϊόντων έως το 2030.
* Φρούτα και λαχανικά: Τα φρέσκα φρούτα και λαχανικά αποτελούν ζωτικό συστατικό της στρατηγικής Conscious Nutrition στο Lidl. Η Lidl συνεχίζει να παρέχει στους πελάτες μια μεγάλη ποικιλία από φρέσκα προϊόντα καθημερινά.

Περισσότερες πληροφορίες σχετικά με τη δέσμευση της Lidl Κύπρου για τη Συνειδητή Διατροφή θα βρείτε [εδώ](https://www.lidl.com.cy/l/el/leaflets/consious-nutrition-cy-el-consious-nutrition/view/flyer/page/1)

Η Planetary Health Diet αναπτύχθηκε το 2019 από 37 κορυφαίους επιστήμονες στον κόσμο ως μέρος της Επιτροπής EAT Lancet και παρέχει το προσχέδιο για μια παγκόσμια διατροφική μετάβαση που θα επιτρέψει σε έναν παγκόσμιο πληθυσμό 10 δισεκατομμυρίων ανθρώπων να τρέφονται υγιεινά εντός των ορίων του πλανήτη μέχρι το 2050.

2 Living planet report: <https://www.worldwildlife.org/publications/2024-living-planet-report>

3 Τρεις κατηγορίες προαγωγής της υγείας σύμφωνα με την Planetary Health Diet: φυτικές πηγές πρωτεΐνης (όσπρια, ξηροί καρποί, σπόροι), δημητριακά ολικής αλέσεως και φρούτα και λαχανικά

4 WWF Planet-Based Diets Retailer Methodology: <https://planetbaseddiets.panda.org/retailers>

<https://planetbaseddiets.panda.org/retailers>

5 Πανεπιστήμιο της Ουάσιγκτον: Eπιπτώσεις των διατροφικών κινδύνων στην υγεία σε 195 χώρες, 1990-2017: συστηματική ανάλυση για τη μελέτη Global Burden of Disease Study, 2017.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)